ชง ครม.ตั้ง 'นวพร'ประธานบอร์ดกลต.
กระทรวงการคลังชง ครม. ตั้ง &#8220;นวพร เรืองสกุล&#8221;เป็นประธาน ก.ล.ต. แทน &#8220;วิจิตรสุพินิจ&#8221; ที่ครบอายุ 65 ปี
18 ส.ค. 2554

กระทรวงการคลังชง ครม. ตั้ง “นวพร เรืองสกุล”เป็นประธาน ก.ล.ต. แทน “วิจิตรสุพินิจ” ที่ครบอายุ 65 ปี
รายงานข่าวจากกระทรวงการคลัง แจ้งว่า วันที่ 3 พ.ค. กระทรวงการคลังจะเสนอคณะรัฐมนตรีแต่งตั้ง น.ส.นวพร เรืองสกุล เป็นประธานคณะกรรมการกำกับหลักทรัพย์และตลาดหลักทรัพย์ (ก.ล.ต.) แทนนายวิจิตร สุพินิจ ที่ครบอายุ 65 ปี ไม่สามารถต่อวาระการทำงานได้อีก 
แหล่งข่าวเปิดเผยว่า บุคคลที่กระทรวงการคลังเสนอมี 3 คน คือ น.ส.นวพร นายสถิตย์ ลิ่มพงศ์พันธุ์ อดีตปลัดกระทรวงการคลัง และนายบัณฑิต นิจถาวร อดีตรองผู้ว่าการธนาคารแห่งประเทศไทย (ธปท.) แต่นายสถิตย์ติดคุณสมบัติบางประการ และสนใจไปรับตำแหน่งประธานสมาคมตลาดตราสารหนี้ไทย 
“การทักท้วงจากผู้แทนกระทรวงการคลัง และการหยั่งเสียงของผู้เกี่ยวข้องกับตลาดทุน เสนอให้เลือกนวพรเข้าที่ประชุม ครม.วันนี้” แหล่งข่าวเปิดเผย 
นายภากร ปีตธวัชชัย รองผู้จัดการสายงานการตลาด ตลาดหลักทรัพย์ กล่าวว่า ตลาดฯ ร่วมกับบริษัทหลักทรัพย์ 26 ราย จัดโครงการ Broker Wealth Services เสนอข้อมูลสินค้า และบริการที่หลากหลายครบวงจรของโบรกเกอร์ผ่านสื่อต่างๆ 2 ช่วง ช่วงที่ 1 เดือน เม.ย.-มิ.ย. เน้นการให้บริการผลิตภัณฑ์การลงทุนครบวงจร และช่วงที่ 2 เดือน ก.ค.-ก.ย. เป็นช่วงต่อยอดความมั่งคั่ง